Qichuychakra

Kapuqi icha Qichuychakra wasi (kastilla simipi: Hacienda) nisqaqa hatun asinthasqa, patrun nisqa wiraquchaman kapuq chakrakunam, michinakunam.

Ispañulkuna Tawantinsuyuta,  Apya Yalata atirqaptin, yuriqi runakunap hallp'ankunata hap'ispas wiraquchapura rakinakurqan, inkuminda nisqata kamaspa. Piyun nisqa yuriqi runakunap patrunpaq llamk'ananmi karqan. Patrunqa piyunta saruqmi karqan, runakunapaq sasachakuy pachas karqan. Apya Yalapi musuq mama llaqtakuna Ispañamanta qispikurqaptin, yuriqipaq manam allinyarqanchu. Ispañap qhapaqman kapusqa inkuminda nisqa hallp'akunas wiraquchakunap kapuynin tukuspa asinthas tukurqan. Wiraquchakuna asinthakunapi hinallaraqsi yuriqikunata sarupurqan, chay mama llaqtakuna wiraquchap kapuyninrayku.

Iskay chunka kaq pachakwatapi yuriqikuna chakra kamay allinchay nisqa hallp'ankunata kutinapaq anchatam rimanakurqan. Buliwyapi, Piruwpi, Ikwayurpipas chayraykum chayhina chakra kamay allinchaykunapi hallp'akunata runakunaman kutichirqan. qhichwa, aymara ayllu runakunapas chakrankunata hap'ispa asinthasqakunata qarquspa hallp'ankunata ayllu llaqtakunap kapuyninman kutichimuspa chaskirqanku. Chay ayllu runakunap tantanakuyninkunaqa Piruwpi Piruw Chakraruna Hatun Tantanakuy nisqa tantanakuymi, Ikwayurpitaq ECUARUNARI nisqa tantanakuymi.

 Kaypipas qhaway 
Wiraquchapaq llamk'ay mit'a
Suchi

Katiguriya:Wiñay kawsay (Awya Yala)